CELEX: C2006/108/44
Language: el
Date: 2006-05-06 00:00:00
Title: Υπόθεση T-74/06: Προσφυγή της Fox Racing κατά ΓΕΕΑ που ασκήθηκε στις  3 Μαρτίου 2006

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/24
            
         Προσφυγή της Fox Racing κατά ΓΕΕΑ που ασκήθηκε στις 3 Μαρτίου 2006
   (Υπόθεση T-74/06)
   (2006/C 108/44)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Fox Racing Inc. (Morgan Hill, ΗΠΑ) [Εκπρόσωπος: P. Brownlow, Solicitor]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Lloyd IP Limited (Penrith, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), της 8ης Δεκεμβρίου 2005 (Υπόθεση R 1180/2004 — 1) εν μέρει, καθόσον απέρριψε την αίτηση καταχωρίσεως για κράνη μοτοσυκλεστιστών και κράνη ασφαλείας, και προστατευτικά ενδύματα για μοτοσυκλετιστές και ποδηλάτες (Κλάση 9) και ενδύματα, ιδίως σακάκια, αδιάβροχα, πουλόβερ, ζέρσεϋ, υποκάμισα, εσώρρουχα, μπλούζες, καλσόν, σορτς, καπέλα, κασκέτα, απορροφητικούς κεφαλοδέσμους, κεφαλοδέσμους, γάντια, ζώνες, υποδήματα, μπότες, κάλτσες και ποδιές (Κλάση 25)·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Η προσφεύγουσα
   
      Σήμα του οποίου δικαιούχος είναι η προσφεύγουσα: Το λεκτικό σήμα «SHIFT» για τα εμπορεύματα των κλάσεων 9, 16, 18 και 25 — αίτηση καταχωρίσεως υπ' αριθ. 2419349
   
      Δικαιούχος του σήματος ή σημείου που αποτελεί αντικείμενο της διαδικασίας ανακοπής: Lloyd Lifestyle Limited
   
      Σήμα ή σημείο του οποίου ζητείται η καταχώριση: Το κοινοτικό εικονιστικό και προγενέστερα μη καταχωρισθέν λεκτικό σήμα «Swift» και το εθνικό εικονιστικό σήμα «Swift leathers» για τα εμπορεύματα των κλάσεων 9 και 25
   
      Απόφαση του τμήματος ανακοπών: Απόρριψη της αιτήσεως καταχωρίσεως
   
      Απόφαση του τμήματος προσφυγών: Ακύρωση της προσβαλλομένης αποφάσεως καθόσον απορρίπτει την αίτηση για την καταχώριση για «πιεσόμετρα αέρα» και εμπορεύματα των κλάσεων 16 και 18· επιβεβαίωση της προσβαλλομένης αποφάσεως κατά τα λοιπά
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου.